CELEX: C2006/143/17
Language: fi
Date: 2006-06-17 00:00:00
Title: Asia C-245/04: Yhteisöjen tuomioistuimen tuomio (ensimmäinen jaosto)  6.4.2006  (Verwaltungsgerichtshofin esittämä ennakkoratkaisupyyntö) — EMAG Handel Eder OHG v. Finanzlandesdirektion für Kärnten (Ennakkoratkaisupyyntö — Kuudes arvonlisäverodirektiivi — 8 artiklan 1 kohdan a ja b alakohta, 28 a artiklan 1 kohdan a alakohdan ensimmäinen alakohta, 28 b artiklan A kohdan 1 kohta ja 28 c artiklan A kohdan a alakohdan ensimmäinen alakohta — Yhteisön sisäinen tavaroiden lähetys tai kuljetus — Luovutukset — Tavaroiden yhteisöhankinnat — Ketjuliiketoimet — Liiketoimien suorituspaikka)

17.6.2006   
            
            
               FI
            
            
               Euroopan unionin virallinen lehti
            
            
               C 143/9
            
         Yhteisöjen tuomioistuimen tuomio (ensimmäinen jaosto) 6.4.2006 (Verwaltungsgerichtshofin esittämä ennakkoratkaisupyyntö) — EMAG Handel Eder OHG v. Finanzlandesdirektion für Kärnten
   (Asia C-245/04) (1)
   
   (Ennakkoratkaisupyyntö - Kuudes arvonlisäverodirektiivi - 8 artiklan 1 kohdan a ja b alakohta, 28 a artiklan 1 kohdan a alakohdan ensimmäinen alakohta, 28 b artiklan A kohdan 1 kohta ja 28 c artiklan A kohdan a alakohdan ensimmäinen alakohta - Yhteisön sisäinen tavaroiden lähetys tai kuljetus - Luovutukset - Tavaroiden yhteisöhankinnat - Ketjuliiketoimet - Liiketoimien suorituspaikka)
   (2006/C 143/17)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgerichtshof
   Pääasian asianosaiset
   
      Kantaja: EMAG Handel Eder OHG
   
      Vastaaja: Finanzlandesdirektion für Kärnten
   Oikeudenkäynnin kohde
   Ennakkoratkaisupyyntö — Verwaltungsgerichtshof — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1) 8 artiklan 1 kohdan a alakohdan tulkinta — Tavaroiden luovutuspaikka kolmikantamyynnissä tai ketjumyynnissä — Se, että yhteen jäsenvaltioon sijoittautunut yritys ostaa tavarat samaan jäsenvaltioon sijoittautuneelta yritykseltä, joka hankkii tavarat muihin jäsenvaltioihin sijoittautuneilta tavarantoimittajilta, tavaran luovuttajina olevat yritykset lähettävät tavarat suoraan vastaanottajayritykselle
   Tuomiolauselma
   
               1)
            
            
               Silloin kun kyse on verovelvollisten tässä ominaisuudessa suorittamasta kahdesta peräkkäisestä vastikkeellisesta luovutuksesta, jotka koskevat samoja tavaroita ja johtavat näiden tavaroiden yhteen ainoaan yhteisön sisäiseen lähetykseen tai kuljetukseen, tämä lähetys tai kuljetus voi liittyä ainoastaan yhteen näistä kahdesta luovutuksesta, ja tämä luovutus on ainoa jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY, sellaisena kuin se on muutettuna 10.4.1995 annetulla neuvoston direktiivillä 95/7/EY, 28 c artiklan A kohdan a alakohdan ensimmäisen alakohdan nojalla verosta vapautettu luovutus.
               Tämä tulkinta pätee siitä riippumatta, kenen kyseisistä verovelvollisista — eli ensimmäisen myyjän, välissä olevan hankkijan vai toisen hankkijan — määräämisvallassa tavarat ovat edellä mainitun lähetyksen tai kuljetuksen aikana.
            
         
               2)
            
            
               Yksistään sellaisen luovutuksen, joka johtaa tavaroiden yhteisön sisäiseen lähettämiseen tai kuljettamiseen, luovutuspaikka määritetään kuudennen direktiivin 77/388, sellaisena kuin se on muutettuna direktiivillä 95/7, 8 artiklan 1 kohdan a alakohdan nojalla, ja tämä luovutuspaikka on tämän lähetyksen tai kuljetuksen lähtöjäsenvaltiossa. Muun luovutuksen paikka määritetään saman direktiivin 8 artiklan 1 kohdan b alakohdan nojalla; tämä luovutuspaikka on joko kyseisen lähetyksen tai kuljetuksen lähtöjäsenvaltiossa tai saapumisjäsenvaltiossa sen mukaan, onko tämä luovutus ensimmäinen vai toinen kahdesta peräkkäisestä luovutuksesta.
            
         
      (1)  EUVL C 251, 9.1.2004.